var RecaptchaOptions = { lang : 'lt' }; // // // // Vieša sprendimų paieška Greita paieška Detali paieška Pagalba Pavadinimas: [2023-12-14][nuasmenintas sprendimas byloje][eI-11675-1029-2023].docx Bylos nr.: eI-11675-1029/2023 Bylos rūšis: administracinė byla Teismas: Regionų administracinis teismas Raktiniai žodžiai: Teisiniai terminai: Šalys: Vardas/Pavardė/Pavadinimas Kodas Byloje kaip UAB Panevėžio regiono atliekų tvarkymo centras 300127004 pareiškėjas Kategorijos: Pasiruošimas nagrinėti administracines bylas teisme Teismo sprendimas Teismo sprendimo formos ir turinio reikalavimai Bylos dėl prašymų dėl vietinės rinkliavos už komunalinių atliekų surinkimą ir tvarkymą skolos išieškojimo Prašymai dėl vietinės rinkliavos už komunalinių atliekų surinkimą ir tvarkymą skolos išieškojimo Pirmosios instancijos teismo nutartis Teismo sprendimo priėmimas, paskelbimas ir išsiuntimas Atliekų prevencija ir tvarkymas Mokestiniai teisiniai santykiai Mokesčiai, įmokos ir kiti privalomieji mokėjimai Aplinkos apsauga Vietinės rinkliavos Pasiruošimas nagrinėti administracines bylas ir jų nagrinėjimas teisme Teismo procesiniai dokumentai Teismo procesiniai dokumentai ﻿ Administracinė byla Nr. eI - 11675 -1029/2023 Teisminio proceso Nr. 3-65-3-00555-2023-9 Procesinio sprendimo kategorijos : 12.18.1; 14.6; 55.1.1; 55.1 .3 &nbsp;(S) &#xa0; &#xa0; &#xa0; REGIONŲ APYGARDOS ADMINISTRACINIS TEISMAS &#xa0; S P R E N D I M A S LIETUVOS RESPUBLIKOS VARDU &#xa0; 2023 m. gegužės 18 d. Panevėžys &nbsp;&nbsp;&nbsp;&nbsp;&nbsp;&nbsp;&nbsp;&nbsp; Regionų apygardos administracinio teismo Panevėžio rūmų teisėja Giedrė Kairienė, rašytinio proceso &nbsp;tvarka išnagrinėjo administracinę bylą pagal pareiškėjos uždarosios akcinės bendrovės Panevėžio regiono atliekų tvarkymo centras prašymą atsakovei J. J. dėl vietinės rinkliavos už komunalinių atliekų surinkimą bei tvarkymą priteisimo. &#xa0; Teismas &#xa0; n u s t a t ė: &#xa0; Pareiškėja uždaroji akcinė bendrovė Panevėžio regiono atliekų tvarkymo centras (toliau – Panevėžio RATC ) kreipėsi į administracinį teismą, prašydama priteisti iš atsakovės J. J. (toliau – atsakovė) 26,31 &nbsp;Eur vietinės rinkliavos už komunalinių atliekų surinkimą ir tvarkymą, apskaičiuotos laikotarpiu nuo 2018 m. sausio 1 d. iki 2023 m. birželio 30 d . , ir 15,00 Eur bylinėjimosi išlaidų. &nbsp;Pareiškėja prašyme nurodė, kad atsakovei vietinė rinkliava skaičiuojama vadovaujantis Rokiškio rajono savivaldybės tarybos 2017 m. spalio 27 d. sprendimu Nr. TS-179 patvirtintais Rokiškio rajono savivaldybės vietinės rinkliavos už komunalinių atliekų surinkimą ir tvarkymą nuostatais (su pakeitimais ir papildymais) (toliau – ir 2017 m. Nuostatai) bei Rokiškio rajono savivaldybės tarybos 2021 m. gruodžio 23 d. sprendimu TS-251 patvirtintais Rokiškio rajono savivaldybės vietinės rinkliavos už komunalinių atliekų surinkimą ir tvarkymą nuostatais (toliau – ir 2021 m. Nuostatai). Atsakovei &nbsp;vietinė rinkliava apskaičiuota, vadovaujantis 2017 m. ir 2021 m. Nuostatais, kaip gyvenamosios paskirties patalpos, esančios Rokiškio rajono savivaldybės teritorijoje, savininkei. Atsakovė atsiliepimo į pareiškėjos prašymą nepateikė. &#xa0; Teismas &#xa0; k o n s t a t u o j a: &#xa0; Nagrinėjamoje byloje ginčas kilo dėl atsakovės pareigos mokėti Rokiškio rajono savivaldybės tarybos nustatytą ir šios savivaldybės teritorijoje galiojančią vietinę rinkliavą už komunalinių atliekų surinkimą iš atliekų turėtojų ir šių atliekų tvarkymą. Pagal Lietuvos Respublikos vietos savivaldos įstatymo 6 straipsnio 31 punktą, Lietuvos Respublikos atliekų tvarkymo įstatymo (toliau – ir Atliekų tvarkymo įstatymas) 25 straipsnį, komunalinių atliekų tvarkymas, antrinių žaliavų surinkimas, perdirbimo organizavimas teisės aktais yra priskirtas savivaldybių funkcijoms. Lietuvos Respublikos Konstitucijos 121 straipsnio 2 dalis nustato, jog savivaldybių tarybos turi teisę įstatymo numatytose ribose ir tvarka nustatyti vietines rinkliavas, savo biudžeto sąskaita savivaldybių tarybos gali nustatyti mokesčių bei rinkliavų lengvatas. Lietuvos Respublikos rinkliavų įstatymo (toliau – Rinkliavų įstatymas) 11 straipsnio 1 dalies 8 punkte numatyta, kad savivaldybės taryba turi teisę savivaldybės teritorijoje nustatyti vietines rinkliavas už komunalinių atliekų surinkimą iš atliekų turėtojų ir atliekų tvarkymą. Šio įstatymo 12 straipsnio 1-2 punktai nustato, kad savivaldybės taryba savo sprendimu nustato vietinę &nbsp;rinkliavą ir tvirtina vietinės rinkliavos nuostatus. Pagal Atliekų tvarkymo įstatymo 25 straipsnį savivaldybių institucijos organizuoja komunalinių atliekų tvarkymo sistemas, būtinas jų teritorijoje susidarančioms komunalinėms atliekoms tvarkyti, o šio įstatymo 31 straipsnio 2 dalyje įtvirtinta nuostata, jog tai, kaip vykdomi savivaldybių atliekų tvarkymo taisyklėse nustatyti reikalavimai, kontroliuoja savivaldybių institucijos. Rokiškio rajono savivaldybės taryba 2017 m. spalio 27 d. sprendimu Nr. TS-179 patvirtino Rokiškio rajono savivaldybės vietinės rinkliavos už komunalinių atliekų surinkimą ir tvarkymą nuostatus (su pakeitimais ir papildymais). Rokiškio rajono savivaldybės taryba 2021 m. gruodžio 23 d. sprendimu TS-251 patvirtino Rokiškio rajono savivaldybės vietinės rinkliavos už komunalinių atliekų surinkimą ir tvarkymą nuostatus. Vietinės rinkliavos sumokėjimo, permokų grąžinimo ir skolų išieškojimo administravimas pavestas vykdyti komunalinių atliekų tvarkymo administratoriui, kuriuo paskirtas Panevėžio RATC &nbsp;(2017 m. Nuostatų 5.13 papunktis, 2021 m. Nuostatų 4.12 papunktis). Vietinė rinkliava už komunalinių atliekų surinkimą ir tvarkymą yra įstatymo pagrindu ir savivaldybės tarybos sprendimu nustatyta privaloma įmoka į savivaldybės biudžetą (Lietuvos Respublikos rinkliavų įstatymo 2 straipsnio 3 dalis, 11 straipsnio 1 dalies 8 punktas, 12 straipsnio 1 ir 2 punktai, 16 straipsnio 2 dalis). Vietinė rinkliava yra viešosios teisės nustatytas privalomasis mokėjimas, todėl pareiga mokėti minėtą rinkliavą atsiranda pagal tokias sąlygas, kurios yra numatytos ją nustatančiuose teisės aktuose ( Lietuvos vyriausiojo administracinio teismo (toliau – LVAT ) 2011 m. birželio 13 d. nutartis administracinėje byloje Nr. A 442 -2210-2011, 2012 m. rugpjūčio 30 d. nutartis administracinėje byloje Nr. A 822 -2403/2012 ). Pareiškėja atsakovės pareigą mokėti ginčo rinkliavą kildina iš 2017 m. ir 2021 m. Nuostatų, numatančių, kad vietinę rinkliavą turi mokėti komunalinių atliekų turėtojai, visi fiziniai ir juridiniai asmenys, valdantys, naudojantys, disponuojantys nekilnojamu turtu (išskyrus žemės sklypus) savivaldybės teritorijoje &nbsp; (2017 m. Nuostatų 5.4 papunktis, 2021 m. Nuostatų 4.4 papunktis). Pagal 2017 m. Nuostatų ir 2021 m. Nuostatų 21 punktą, v ietinė rinkliava, susideda iš dviejų dedamųjų – pastoviosios ir kintamosios. LVAT yra pateikęs aiškinimą, kad A tliekų tvarkymo įstatyme įtvirtintas principas „teršėjas moka“, reiškiantis, kad atliekų tvarkymo išlaidas turi apmokėti pirminis atliekų darytojas arba dabartinis ar ankstesnis atliekų turėtojas, nereiškia, kad už atliekų turėtoją (teršėją) negali būti įpareigotas rinkliavą sumokėti nekilnojamo turto objekto (kurį naudojant (jame gyvenant) atliekos susikaupia) savininkas arba kitas įgaliotas asmuo, net jei minėti asmenys (t. y. atliekų turėtojas ir nekilnojamojo turto savininkas (įgaliotas asmuo) nesutampa ( 2019 m. kovo 27 d. nutartis administracinėje byloje Nr. A-3683-968/2019 ). LVAT &nbsp;ne kartą savo jurisprudencijoje yra konstatavęs, jog vietinė rinkliava vertintina, kaip atliekų turėtojo privaloma įmoka. Ši rinkliava nėra siejama su atlygiu už teikiamas paslaugas ir ji negali būti vertinama, kaip mokėjimas už komunalinę paslaugą privatinės teisės prasme ( LVAT &nbsp;2008 m. liepos 18 d. sprendimas administracinėje byloje Nr. A556 -1333/2008; 2012 m. gegužės 30 d. nutartis administracinėje byloje Nr. A822 -2403/2012 ). Vietinės rinkliavos mokėtojas neturi diskrecijos &nbsp;pasirinkti, ar vykdyti šią pareigą, ar ne, o nuo pareigos mokėti vietinę rinkliavą vykdymo jis gali būti atleistas tik atitinkamų norminių teisės aktų nustatytais pagrindais ir tvarka. Nekilnojamojo turto registro Nr. (duomenys neskelbtini) &nbsp;duomenimis, butas , adresu (duomenys neskelbtini) , &nbsp;nuosavybės teise priklauso atsakovei, todėl remiantis 2017 m. Nuostatų 5.4 papunkčiu, 2021 m. Nuostatų 4.4 papunkčiu, atsakovė laikytina vietinės rinkliavos mokėtoja. Iš pareiškėjos pateiktos skolos pažymos bei mokėjimo pranešimų duomenų nustatyta, kad atsakovė laikotarpiu nuo 2018 m. sausio 1 d. iki 2023 m. birželio 30 d . nesumokėjo 26,31 &nbsp;Eur vietinės rinkliavos. Atsižvelgus į aukščiau nurodytą teisinį vietinės rinkliavos reglamentavimą, LVAT teismų praktiką, įvertinus byloje nustatytas faktines aplinkybes, Panevėžio RATC prašymas laikytinas pagrįstu ir tenkinamas - iš atsakovės priteistina 26,31 &nbsp;Eur nesumokėtos vietinės rinkliavos. &#xa0; Dėl bylinėjimosi išlaidų &#xa0; Pareiškėja taip pat prašo iš atsakovės priteisti ir 15,00 Eur turėtų bylinėjimosi išlaidų. Lietuvos Respublikos administracinių bylų teisenos įstatymo (toliau – ir ABTĮ ) 40 straipsnio 1 dalyje nustatyta, kad proceso šalis, kurios naudai priimtas sprendimas, turi teisę gauti iš kitos šalies savo išlaidų atlyginimą. Bylos duomenimis, teisines paslaugas Panevėžio RATC &nbsp;teikė advokatas Giedrius Gvildys. LVAT &nbsp;išplėstinė teisėjų kolegija 2008 m. rugsėjo 25 d. nutartyje ( administracinė byla Nr. AS143 -375/2008 ) yra konstatavusi, jog atstovavimo išlaidų priteisimas viešojo administravimo subjektui iš bylą pralaimėjusios šalies yra galimas, tačiau administracinis teismas, spręsdamas, ar priteisti ir kokio dydžio atstovavimo išlaidas priteisti viešojo administravimo subjekto naudai, turi kompleksiškai įvertinti, ar, atsižvelgiant į atitinkamo viešojo administravimo subjekto vidinius administravimo pajėgumus ir bylos pobūdį, advokato pasitelkimas buvo būtinas. Nustatant bylos pobūdį, turi būti atsižvelgiama, be kita ko, į byloje keliamo teisinio klausimo naujumą (ar teismų praktika atitinkamu klausimu yra suformuota), į bylos apimtį ir sudėtingumą, į pareiškėjo pozicijos formulavimą byloje, į skundo pagrindą ir dalyką. Plėtodamas šią praktiką, vėlesnėse nutartyse LVAT &nbsp;yra pasisakęs, kad viešojo administravimo subjektas, veikdamas specifinėje srityje, privalo užtikrinti tokią savo vidaus administravimo struktūrą, kuri leistų jam tinkamai įgyvendinti viešojo administravimo funkcijas, tuo tikslu jam skiriami atitinkami valstybės (savivaldybių) biudžeto asignavimai ( žiūrėti, pavyzdžiui LVAT &nbsp;2020 m. gegužės 27 d. nutartį administracinėje byloje Nr. Nr. eA -3910-662/2020, 2020 m. kovo 25 d. nutartį administracinėje byloje Nr. A-5449-575/2019 ). Nors bylinėjimasis teismuose nėra tiesioginis viešojo administravimo subjektų uždavinys, šie subjektai turi būti pajėgūs teisme atstovauti savo pozicijoms, kylančioms iš atitinkamų administracinių teisinių santykių ( žiūrėti, pavyzdžiui LVAT &nbsp;2018 m. rugpjūčio 21 d. nutartį administracinėje byloje Nr. eAS -552-556/2018; 2019 m. vasario 20 d. nutartį administracinėje byloje Nr. A-1571-629/2018 ). Ginčas dėl vietinės rinkliavos išieškojimo, dėl kurio pareiškėja buvo priversta prašymu kreiptis į teismą, nelaikomas išskirtiniu, dėl šių ginčų &nbsp;yra suformuota plati jurisprudencija. Teismo vertinimu, prašymui dėl vietinės rinkliavos priteisimo parengti naudojimasis profesinėmis advokato paslaugomis yra susijęs su perteklinėmis išlaidomis, tokio pobūdžio darbas gali būti atliekamas ir naudojantis Panevėžio RATC &nbsp;žmogiškaisiais ištekliais. &nbsp;Be to, remiantis aktualiausia ir naujausia LVAT &nbsp;praktika šios kategorijos bylose, kuriose prašoma bylinėjimosi išlaidų priteisimo, kaip ir nagrinėjamu atveju, išlaidos nepriteisiamos ( žiūrėti, pavyzdžiui LVAT &nbsp;2021 m. rugsėjo 29 d. nutartį administracinėje byloje Nr. eAS -574-575/2021, 2021 m. kovo 17 d. nutartį administracinėje byloje Nr. eAS -172-502/2021, 2021 m. kovo 24 d. nutartį administracinėje byloje Nr. eTA -904-968/2021, 2021 m. kovo 24 d. nutartį administracinėje byloje Nr. eTA -906-968/2021, 2021 m. spalio 13 d. nutartį administracinėje byloje Nr. eAS -674-492/2021 ). Dėl nurodytų priežasčių ir išdėstytų argumentų pareiškėjos prašymas priteisti bylinėjimosi išlaidas netenkinamas. &#xa0; Teismas, vadovaudamasis Lietuvos Respublikos administracinių bylų teisenos įstatymo 40, 41, 84, 86 ir 87 straipsniais, 88 straipsnio 4 punktu, 132 straipsnio 1 dalimi, 133 straipsniu, &#xa0; n u s p r e n d ž i a: &#xa0; prašymą patenkinti. U ždarajai akcinei bendrovei Panevėžio regiono atliekų tvarkymo centras, juridinio asmens kodas 300127004, priteisti iš atsakovės J. J. ( asmens kodas &nbsp; (duomenys neskelbtini) 26,31 &nbsp;Eur ( dvidešimt šešių &nbsp;eurų 31 ct) vietinę rinkliavą už komunalinių atliekų surinkimą ir tvarkymą, už laikotarpį nuo 2018 m. sausio 1 d. iki 2023 m. birželio 30 d . Pareiškėjos prašymo dėl bylinėjimosi išlaidų priteisimo netenkinti. Sprendimas per trisdešimt kalendorinių dienų nuo jo paskelbimo apeliaciniu skundu gali būti skundžiamas Lietuvos vyriausiajam administraciniam teismui per Regionų apygardos administracinio teismo Panevėžio rūmus. &#xa0; &#xa0; Teisėja Giedrė Kairienė &#xa0; &#xa0; &#xa0; &#xa0; &#xa0; &#xa0; &#xa0; &#xa0; &#xa0; &#xa0; &#xa0; &#xa0; &#xa0; &#xa0; &#xa0; &#xa0; &#xa0; &#xa0; &#xa0; &#xa0; &#xa0; &#xa0; //